

**การดำเนินการตามนโยบายบริหารงานทรัพยากรบุคคล**

**ประจำปีงบประมาณ พ.ศ. ๒๕๖๔ - ๒๕๖๖**

**องค์การบริหารส่วนตำบลแก่งเสี้ยน**

 **อำเภอเมืองกาญจนบุรี จังหวัดกาญจนบุรี**

**การดำเนินการตามนโยบายบริหารงานทรัพยากรบุคคล**

**ประจำปีงบประมาณ พ.ศ. ๒๕๖๔ - ๒๕๖๖**

**องค์การบริหารส่วนตำบลแก่งเสี้ยน**

 **อำเภอเมืองกาญจนบุรี จังหวัดกาญจนบุรี**

 ด้วยองค์การบริหารส่วนตำบลแก่งเสี้ยน ได้ดำเนินการตามนโยบายบริหารงานทรัพยากรบุคคล ซึ่งเป็นไปตามกฎหมาย ระเบียบ และข้อบังคับที่เกี่ยวข้อง ได้แก่ การวางแผนกำลังคน การสรรหาคนดีคนเก่ง เพื่อปฏิบัติงานตามภารกิจของหน่วยงาน การพัฒนาบุคลากร (การพัฒนาบุคลากร การสร้างทางก้าวหน้าในสายอาชีพ) การพัฒนาคุณภาพอาชีพ การบรรจุและแต่งตั้ง การประเมินผลการปฏิบัติงาน การส่งเสริมจริยธรรมและรักษาวินัยของบุคลากรในหน่วยงาน โดยมีรายละเอียดดังนี้

 **1. ด้านการปรับปรุงโครงสร้างระบบงานและอัตรากำลัง**

 **เป้าประสงค์**

 การวางแผน สนับสนุนและส่งเสริมให้มีโครงสร้าง ระบบงาน การจัดกรอบอัตรากำลัง และการบริหารอัตรากำลังให้เหมาะสมกับภารกิจขององค์กรและเพียงพอ มีความคล่องตัวต่อการขับเคลื่อนการดำเนินงาน ของทุกหน่วยงานในองค์กร รวมทั้งมีระบบการประเมินผลที่มีประสิทธิผล เชื่อมโยงกับผลตอบแทนและ การกำหนดสมรรถนะและลักษณะที่พึ่งประสงค์ของพนักงานองค์การบริหารส่วนตำบลที่องค์กรคาดหวัง

 **กลยุทธ์**

 ๑.ทบทวนและปรับปรุงโครงสร้างองค์การบริหารส่วนตำบล ระบบงาน และกรอบอัตรา กำลัง ให้สอดคล้องกับวิสัยทัศน์ พันธกิจ และแผนการปรับบทบาทและภารกิจขององค์การบริหาร ส่วนตำบลแก่งเสี้ยน ๒.จัดทำสมรรถนะ และนำสมรรถนะมาใช้เป็นเครื่องมือในการบริหารงานทรัพยากรบุคคลทั้งด้าน สรรหา การเลื่อนขั้นและปรับตำแหน่ง การประเมินผลการปฏิบัติงาน การวางแผนการพัฒนาบุคลากร และการบริหารผลตอบแทน

 3. จัดทำสายอาชีพและเส้นทางความก้าวหน้าของสายอาชีพ

 ๔.จัดทำระบบการประเมินผลการปฏิบัติงานตามผลสัมฤทธิ์ของงานและสมรรถนะ

 ๕.จัดทำแผนการสีบทอดตำแหน่ง และการบริหารจัดการคนดีและคนเก่งขององค์การบริหารส่วนตำบล

 **๒.ด้านการพัฒนาบุคลากร**

 **เป้าประสงค์**

 ส่งเสริมให้มีการพัฒนาอย่างเป็นระบบทั่วถึง และต่อเนื่องโดยการเพิ่มพูนความรู้ ความสามารถ และทักษะการทำงานที่เหมาะสม สอดคล้องกับสถานการณ์ วิสัยทัศน์ และยุทธศาสตร์ขององค์การ บริหารส่วนตำบล เพื่อให้การขับเคลื่อนการดำเนินงานตามพันธกิจขององค์การบริหารส่วนตำบล เป็นไป อย่างมีประสิทธิภาพและประสบผลสำเร็จตามเป้าหมาย รวมทั้งส่งเสริมคุณธรรมและจริยธรรม ให้กับบุคลากรในองค์การบริหารส่วนตำบล

-2-

 **กลยุทธ์**

 ๑.จัดทำแผนพัฒนาบุคลากรให้สอดคล้องกับแผนปฏิบัติการภายใต้แผนปรับบทบาท และภารกิจ องค์การบริหารส่วนตำบลแก่งเสี้ยน

 ๒.จัดทำแผนพัฒนาบุคลากรตามตำแหน่ง และสายอาชีพตามสมรรถนะแผนการสืบทอดตำแหน่งและการบริหารจัดการคนดีและคนเก่งขององค์การบริหารส่วนตำบลแก่งเสี้ยน

 ๓.พัฒนาศักยภาพผู้บริหาร และเพิ่มขีดความสามารถในการปฏิบัติงานตามตำแหน่งอย่างต่อเนื่อง

 ๔.จัดทำระบบประเมินผลการปฏิบัติหลังเข้ารับการฝึกอบรม

 ๕.ส่งเสริมให้บุคลากรยึดมั่นในวัฒนธรรมองค์กร ปฏิบัติตามจรรยาบรรณขององค์การบริหารส่วนตำบลแก่งเสี้ยน มีคุณธรรม จริยธรรม เสียสละ และอุทิศตนเพื่อองค์กร

 ๖.พัฒนางานด้านการจัดการความรู้ เพื่อสร้างวัฒนธรรมการเรียนรู้การถ่ายทอดความรู้ การแลกเปลี่ยนความรู้และประสบการณ์ในการทำงานอย่างต่อเนื่อง

 **3.ด้านการพัฒนาระบบสารสนเทศ**

 **เป้าประสงค์** ส่งเสริมและสนับสนุนให้มีการนำระบบเทคโนโลยีสารสนเทศมาใช้ในการบริหารจัดการทรัพยากรมนุษย์ เพื่อให้ได้ข้อมูลที่ถูกต้อง ครบถ้วน รวดเร็ว ทันสมัยและเป็นปัจจุบัน ช่วยลดขั้นตอนของงาน ปริมาณเอกสาร สามารถนำไปวิเคราะห์เพื่อการวางแผนตัดสินใจในการปฏิบัติงานและใช้บริหารงานด้านบุคลากรได้อย่างมีประสิทธิภาพ และเป็นองค์กรแห่งการเรียนรู้

 **กลยุทธ์**

 ๑.พัฒนาระบบฐานข้อมูลบุคลากร

 ๒.ปรับปรุงและพัฒนาระบบสารสนเทศด้านการบริหารจัดการบุคลากร

 3.จัดทำให้มีการเรียนรู้อย่างต่อเนื่องในทุกระบบภายในองค์การบริหารส่วนตำบลแก่งเสี้ยน บุคลากรร่วมกันเรียนรู้และถ่ายทอดการเรียนรู้ มีการแบ่งปันองค์ความรู้

 ๔.จัดทำระบบประเมินผลการปฏิบัติงาน

**๔.ด้านสวัสดิการ**

 **เป้าประสงค์**

เสริมสร้างความมั่นคง ขวัญกำลังใจ คุณภาพชีวิตที่ดี และพึงพอใจให้ปฏิบัติงาน เพื่อรักษาคนดี คนเก่งไว้กับองค์กร โดยการส่งเสริมความก้าวหน้าของผู้ปฏิบัติงานที่มีผลงานและสมรรถนะในทุกโอกาส สร้าง ช่องทางการสื่อสาร ให้สิ่งจูงใจ ผลประโยชน์ตอบแทนพิเศษ จัดสวัสดิการ ความปลอดภัย อาชีวอนามัย และสิ่งแวดล้อมในการทำงาน ตามความจำเป็นและเหมาะสมเป็นไปตารมกฎหมายกำหนด และสนับสนุนการดำเนินกิจกรรมเพื่อสร้างความสัมพันธ์อันดีระหว่างผู้บริหารและพนักงานองค์การบริหารส่วนตำบลทุกระดับ

 **กลยุทธ์**

 ๑.ปรับปรุงระบบแรงจูงใจในการปฏิบัติงาน

 ๒.ปรับปรุงสภาพความปลอดภัย อาชีวอนามัย และสภาพแวดล้อมในการทำงาน

 3.ยกย่องพนักงานองค์การบริหารส่วนตำบลแก่งเสี้ยนที่เป็นคนเก่ง คนดี และทำคุณประโยชน์ให้องค์การบริหารส่วนตำบลแก่งเสี้ยน

 4.ปรับปรุงระบบสวัสดิการ ผลตอบแทนพิเศษ

 ๕.ปรับปรุงช่องทางการสื่อสารด้านบริหารงานทรัพยากรบุคคล